**REGULAMENT**

**privind Programul multianual de interes public local ”Dăm valoare rablei tale”**

**CAPITOLUL I - Dispoziţii generale**

**Art. 1.** - Prezentul Regulament stabileşte cadrul general şi procedura Programului de interes public local ”Dăm valoare rablei tale”, instituit în Municipiul Sfântu Gheorghe.

**Art. 2. -** Scopul şi obiectivele Programului constau în eliminarea din trafic a autoturismelor mai vechi de 15 ani, cu grad ridicat de poluare în vederea creşterii calităţii aerului, protecției spațiilor verzi, stimulării înnoirii parcului auto și utilizării raționale a locurilor publice de parcare în municipiul Sfântu Gheorghe.

**Art. 3. –** Beneficiarilor programului li se va aloca din bugetul local câte o sumă de 3.000 lei, la cerere, în schimbul predării spre casare a autoturismului uzat.

**CAPITOLUL II – Grupul ţintă (beneficiari)**

**Art. 4. –** Beneficiarii programului sunt proprietarii de autoturisme uzate, înmatriculate de cel puțin 5 ani în municipiul Sfântu Gheorghe sau moștenitorii/succesorii de drept ai acestora, persoane fizice sau juridice cu domiciliul/sediul în municipiul Sfântu Gheorghe.

**Art. 5. –** În sensul prezentului Regulament, termenul “autoturism” desemnează automobilul pentru transportul de persoane, cu o capacitate de 2-7 locuri.

**CAPITOLUL III - Criterii de eligibilitate**

**Art. 6. -** Pentru a fi inclus în Programul instituit, beneficiarul trebuie să îndeplinească cumulativ următoarele condiţii:

1. să aibă domiciliul stabil/sediul în municipiul Sfântu Gheorghe;
2. să fie proprietarul autoturismului uzat de cel puțin 5 ani;
3. să nu aibă restanțe de plată la bugetul local;
4. să declare pe propria răspundere că nu a obţinut şi nu este pe cale să obţină finanţare prin proiecte ori programe finanţate din alte fonduri publice, fonduri comunitare, inclusiv prin Programul de stimulare a înnoirii Parcului auto naţional 2020-2024, prin Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, 2020-2024, sau prin Programul privind casarea autovehiculelor uzate pentru acelaşi autoturism uzat cu care participă în Program;
5. se angajează ca în următorii 3 ani să nu achiziționeze autoturism mai vechi de 5 ani, în caz contrar va returna Municipiului Sfântu Gheorghe suma de 3000 lei, obținută ca beneficiar al acestui program;
6. autoturismul uzat a fost înmatriculat în municipiul Sfântu Gheorghe de cel puțin 5 ani la momentul înregistrării cererii;
7. autoturismul predat conține cumulativ componentele esențiale (motor, transmisie, tren de rulare, caroserie, șasiu, precum și echipamentele electronice de gestionare a funcțiilor autovehiculului și dispozitivul catalizator, dacă acestea au fost prevăzute din fabricație);
8. solicitantul să nu fi achiziționat în ultimii 3 ani un autoturism mai vechi de 5 ani cu aceleași caracteristici tehnice și vechime precum cel pe care îl va preda spre casare.

**CAPITOLUL IV - Documente necesare**

**Art. 7. –** Solicitanții vor aplica la acest program în baza unui dosar care va cuprinde următoarele documente:

1. Cerere, anexă la prezentul Regulament, care conține și declaraţiile pe propria răspundere privind condițiile prevăzute la art. 6 lit. d), e), h);
2. Actul de identitate/Certificatul de înregistrare la Oficiul Registrului Comerțului al proprietarului autoturismului/Certificatul de moștenitor, în original;

c) Actele de proprietate ale autoturismului (cartea de identitate și certificatul de înmatriculare) sau alte documente justificative privind dreptul de proprietate, în original;

d) Împuternicire notarială, precum și actul de identitate al împuternicitului ,dacă este cazul.

e) Extras de cont pe numele solicitantului - din care să rezulte contul IBAN.

**CAPITOLUL V – Procedura**

**Art. 8. –** Persoanele interesate vor depune cererea, însoțită de documentele prevăzute la art. 7 din prezentul Regulament, la Primăria municipiului Sfântu Gheorghe, Compartimentul de Relaţii cu Publicul, Informaţii, Registratură, de luni până joi în intervalul orar 09:00-11:00.

**Art. 9.** – În vederea verificării îndeplinirii criteriilor de eligibilitate stabilite de prezentul Regulament, vor fi numiți prin dispoziţia primarului doi angajați din cadrul Primăriei municipiului Sfântu Gheorghe.

**Art. 10. –** În cazul în care dosarul nu cuprinde toate documentele prevăzute la art. 7, persoanele responsabile transmit solicitantului o solicitare de completare documente prin care i se va pune în vedere ca în termen de 2 zile lucrătoare de la primirea solicitării să depună la dosar înscrisurile lipsă.

**Art. 11.** – În urma verificării îndeplinirii criteriilor de eligibilitate, angajații desemnați vor înainta administratorului public cererea spre aprobare/respingere, în termen de 5 zile lucrătoare de la data depunerii acesteia.

**Art. 12.** – Aprobarea sau respingerea cererii va fi comunicată în scris solicitanților în termen de 3 zile lucrătoare de la semnare și va fi adusă la cunoştinţă publică prin afişare la sediul Primăriei municipiului Sfântu Gheorghe şi pe site-ul www.sfantugheorgheinfo.ro.

**Art. 13.** – Contestaţii legate de aprobarea sau respingerea cererii se pot depune la Primăria municipiului Sfântu Gheorghe, Compartimentul de Relaţii cu Publicul, Informaţii, Registratură în termen de 5 zile lucrătoare de la data primirii comunicării/ afişării acesteia la sediul Primăriei municipiului Sfântu Gheorghe.

**Art. 14**. – Contestaţiile vor fi soluţionate în termen de 2 zile lucrătoare de la depunerea acestora de către o Comisie numită prin dispoziţia primarului municipiului Sfântu Gheorghe.

**Art. 15.** – În cazul în care survin modificări privind criteriile de eligibilitate care sunt de natură a conduce la pierderea dreptului de a beneficia de suma stipulată în prezentul Regulament, solicitanții sunt obligaţi să aducă la cunoştinţa Primăriei municipiului Sfântu Gheorghe situaţia care generează pierderea dreptului, în termen de 5 zile lucrătoare de la ivirea acesteia, sub sancţiunea recuperării sumei acordate.

**Art. 16. –** Beneficiarii vor preda autoturismul la un Centru autorizat de casare/colectare autovehicule în termen de 90 de zile de la primirea comunicării privind aprobarea cererii, rămasă definitivă.

**Art. 17.** – Municipiul Sfântu Gheorghe va acorda suma de 3.000 de lei numai după:

a) casarea autovehiculului uzat, numai prin intermediul colectorilor autorizaţi și prezentarea dovezii casării, respectiv certificatul de distrugere care va cuprinde o mențiune privind existența componentelor esențiale ale autovehiculului uzat (criteriu prevăzut la art. 6 lit. g) și ștampilele organului fiscal.

b) radierea autovehiculului uzat din circulaţie şi din evidenţa fiscală a Municipiului Sfântu Gheorghe și prezentarea certificatului de radiere din circulație a autovehicului uzat, eliberat de Serviciul Public Comunitar Regim Permise de Conducere și Înmatriculare a Vehiculelor.

**Art. 18.** Suma de 3000 de lei va fi virată de către Primăria municipiului Sfântu Gheorghe în contul bancar indicat prin extrasul de cont, în termen de 15 zile de la îndeplinirea obligațiilor prevăzute la art. 17.

**Anexă la Regulament**

**CERERE**

**de participare la Programul multianual de interes public local**

**”*Dăm valoare rablei tale*”**

Subsemnatul(a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat(ă) în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ str.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr.\_\_\_\_, bl.\_\_\_\_, sc.\_\_\_\_, ap.\_\_\_\_, tel.: \_\_\_\_\_\_\_\_\_\_\_\_\_\_\_\_\_\_\_\_\_, legitimat(ă) prin B.I./C.I. seria\_\_\_\_\_, nr.\_\_\_\_\_\_\_\_\_\_\_\_, C.N.P.\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de proprietar persoană fizică/reprezentant legal (sau împuternicit conform actului de împuternicire nr.\_\_\_\_\_\_ din data de \_\_\_\_\_\_\_\_\_\_\_\_\_\_) al persoanei juridice cu denumirea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ având sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, strada\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr.\_\_\_\_\_, bl.\_\_\_\_\_, sc.\_\_\_\_\_, ap.\_\_\_\_\_, cu număr înregistrare la Oficiul Registrului Comerţului \_\_\_\_\_\_\_\_\_\_\_\_\_\_\_\_\_\_ și CIF\_\_\_\_\_\_\_\_\_\_\_\_\_\_, solicit participarea la Programul multianual de interes public local **”*Dăm valoare rablei tale*”** ce se derulează în baza Hotărârii nr. \_\_\_\_\_/\_\_\_\_\_\_\_\_ a Consiliului Local al Municipiului Sfântu Gheorghe, prin predarea la un Centru autorizat de casare/colectare autovehicule a autoturismului cu număr de înmatriculare \_\_\_\_\_\_\_\_\_\_\_\_\_\_\_\_\_\_\_, marca \_\_\_\_\_\_\_\_\_\_\_\_\_\_\_\_\_\_\_\_\_ cu număr de identificare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înmatriculat (conform cărții de identitate seria \_\_\_\_\_\_\_\_\_\_\_\_\_\_\_\_\_\_\_\_\_) la data de \_\_\_\_\_\_\_\_\_\_\_\_\_\_\_\_\_, dobândit (conform certificatului de înmatriculare nr. \_\_\_\_\_\_\_\_\_\_\_\_\_\_\_\_\_\_\_\_) la data de \_\_\_\_\_\_\_\_\_\_\_\_\_\_\_\_.

**Am luat la cunoștință** prevederile Programului multianual de interes public local **”*Dăm valoare rablei tale*”** al Consiliului Local al Municipiului Sfântu Gheorghe și **declar pe propria răspundere** că nu am obţinut şi nu sunt pe cale să obţin finanţare prin proiecte ori programe finanţate din alte fonduri publice, fonduri comunitare, inclusiv prin Programul de stimulare a înnoirii Parcului auto naţional 2020-2024, prin Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, 2020-2024, sau prin Programul privind casarea autovehiculelor uzate pentru acelaşi autoturism uzat cu care particip în Program;

**Declar** că nu am achiziționat în ultimii 3 ani un autoturism mai vechi de 5 ani cu aceleași caracteristici tehnice și vechime precum cel pe care îl voi preda spre casare.

**Mă angajez** ca în următorii 3 ani să nu achiziționez autoturism mai vechi de 5 ani, iar în caz contrar voi returna municipiului Sfântu Gheorghe suma de 3000 lei, obținută ca beneficiar al acestui program.

Anexez următoarele acte:

1. Cerere, anexă la prezentul Regulament, care conține și declaraţiile pe propria răspundere privind condițiile prevăzute la art. 6 lit. d), e), h);
2. Actul de identitate/Certificatul de înregistrare la Oficiul Registrului Comerțului al proprietarului autoturismului/Certificatul de moștenitor, în original;
3. Actele de proprietate ale autoturismului (cartea de identitate și certificatul de înmatriculare) sau alte documente justificative privind dreptul de proprietate, în original;
4. Împuternicire notarială, precum și actul de identitate al împuternicitului ,dacă este cazul.
5. Extras de cont pe numele solicitantului - din care să rezulte contul IBAN.

În cazul aprobării prezentei cereri rog virarea sumei de 3000 lei în contul indicat în extrasul atașat prezentei.

**Semnătura**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**